— Натуральна, разумее, аднак гульня тут больш маштабная. ЗША хочуць прамога сутыкнення Масквы і Кіева. Еўропа гатовая размяняць Украіну на Данбас і Крым. Маскве яўна хочацца большага. Аднак ніхто з буйных геапалітычных актораў не будзе проста так выходзіць з Украіны. Усе знешнія цэнтры працягнуць падтрымліваць свае лобі. Знешняе фінансаванне пад рэформы працягнецца, аднак праблема ў тым, што на агульны стан рэчаў не паўплывае, нават калі структура кіравання будзе больш эфектыўнай і празрыстай. Украіна (як мінімум у бліжэйшыя гады) ужо не здольная кардынальна палепшыць стандарты жыцця. Справа ў тым, што вайна ідзе не ў аграрным цэнтры або на захадзе, а на ўсходзе, дзе знаходзіцца індустрыяльная інфраструктура — нерв украінскай эканомікі. Патрэбны каласальныя сродкі, каб адбудаваць разбураныя шахты і заводы, зноў стварыць вытворчыя кадры. Ніхто не будзе ўкладваць грошы ў рэанімацыю ўкраінскай індустрыі.